Ditsem Nuus - Stryd om Trump woed voort
Stryd om Trump woed voort
Op die internasionale front word nuus steeds grootliks oorheers deur die onverbiddelike stryd wat in die VSA en ook internasionaal woed rondom die presidentskap van Donald Trump, met laasgenoemde wat telkens ingrypende skuiwe maak i.t.v. sy “America first”-beleid, terwyl die voorstanders van NWO hul bes doen om hom uit sy invloedryke pos verwyder te kry. Pres. Trump loop veral deur oor sy afdanking van die voormalige FBI-hoof James Comey, 'n stap wat gesien word as obstruksie van die reg om beweerde Trump-Kremlinbande te ondersoek.
Tot dusver het Comey egter daarvan weggeskram om Trump direk te impliseer. Nog ‘n wyse waarop probeer word om Trump by te kom, is sy beweerde vroeëre verhouding met die pornoster Stormy Daniels. Trump het ook opspraak verwek toe hy sy minister van buitelandse sake Rex Tillerson summier afgedank het en vervang het met die CIA-direkteur Mike Pompeo. In al hierdie gevalle kon Trump egter nog nie in ‘n hoek vasgekeer word nie.
Aan die positiewe kant blom die Amerikaanse ekonomie, bereik die Dow Jones nuwe hoogtes en vind groot nuwe werkskepping in die VSA plaas, terwyl Trump internasionaal 'n groot deurbraak gemaak het met sy persoonlike kontak met Noord-Koreaanse leier Kim Jong-un, wat op hierdie stadium reeds gesê het dat hy afsien van sy kernwapenprogram.
Trump het sopas suksesvolle onderhandelinge met die Franse president Emmanuel Macron in Washington gevoer, terwyl dit 'n ope vraag is wat Trump vroeg in Mei 2018 gaan besluit oor die kontroversiële internasionale ooreenkoms met Iran.
Gelees 213 keer